Nem mond le a kokainozó torontói polgármester | Euronews
Nem szándékozik lemondani a torontói polgármester. A városi tanács szerdai ülésén felszólította a kokaint vásárló és fogyasztó Rob Fordot, hogy menjen szabadságra és “rendezze személyes dolgait”. Ford azonban úgy véli, magánéleti hibái csak rá tartoznak.
- Követtem el hibákat, de ezek a magénéletemhez köthetők és nem a városi tanácshoz. Ezért őszintén bocsánatot kérek. Maximálisan megértem azt a csalódotságot, amit a tanács tagjainak és a város minden egyes lakójának okoztam – fogalmazott Ford.
A polgármester visszautasította, hogy drogfüggő lenne, és a tanács tagjai előtt is megerősítette, hogy a zérótolerancia politikáját fogja követni a kábítószerrel szemben. Ám ezután jött a nehéz kérdés, amikor a tanács egyik tagja arról kérdezte Fordot, vásárolt-e illegális drogokat az elmúlt két évben.
A torontói polgármester a múlt héten ismerte el, hogy kokainkristályt szívott, fél évvel azután, hogy az erről készült videó megjelent a kanadai médiában.
A városi tanács előtt a meghallgatás alatt a múlt hetihez hasonló demonstrációt tartottak, amin a résztvevők a polgármester lemondását követelték. Akkor egy olyan felvétel került napvilágra, amin Ford részegen fenyegetőzött.
Sokan a vicces oldalát látják a botránynak, ám a felmérések szerint a kanadai választók háromnegyede úgy gondolja, hogy a polgármesternek távoznia kell posztjáról.